
ORAŞ BOLDEŞTI-SCĂENI

Biroul Urbanism, Amenajarea Teritoriului, Programe, Proiecte, 

Cadastru, Control Comercial și Transport Local
Serviciul buget, finanţe, contabilitate, impozite şi taxe, resurse umane şi salarizare
Nr. 8336/11.05.2023
RAPORT  DE SPECIALITATE
-la proiectul de hotărâre privind aprobarea contractării unui împrumut în valoare de 2.000.000 lei, în conformitate cu prevederile art.1 din Ordonanța de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului
Analizând Proiectul de Hotărâre prin care se propune aprobarea contractării unui împrumut în valoare de 2.000.000 lei, în conformitate cu prevederile art.1 din Ordonanța de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului, am constatat următoarele:
UAT Oraş Boldeşti-Scăeni derulează, începând cu data de 13.04.2021, proiectul cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, Cod SMIS2014: 126450, cofinanţat prin Fondul European de Dezvoltare Regională prin Programul Operaţional Regional 2014-2020, în baza Contractului de Finanţare nr. 6.847 / 13.04.2021, încheiat cu Ministerul Dezvoltării, Lucrărilor Publice şi Administraţiei, în calitate de Autoritate de Management pentru Programul Operaţional Regional 2014-2020, şi Agenţia pentru Dezvoltare Regională Sud Muntenia, în calitate de Organism Intermediar.


Proiectul cuprinde 5 componente: 

1. "Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", JUDEŢUL PRAHOVA;

2. "Centru multifuncţional cultural-educaţional Boldeşti-Scăeni" (fost Club Boldeşti);

3. "Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni”;

4. „Construire trotuar pe Strada Monumentului, Oraş Boldeşti-Scăeni”;
5. "Modernizare Strada Liceului".
Valoarea totală a proiectului este de :25.658.335,14 lei cu TVA

Valoarea eligibilă a nerambursabila a proiectului este de: 11.724.452,67 lei cu TVA

Valoarea cofinanțării eligibilă de 2% este de: 239.271,39 lei cu TVA

Valoarea totală a cheltuielii neeligibile: 13.694.611,08 lei cu TVA
Pentru derularea proiectului este necesară asigurarea finanțării cheltuielilor neeligibile in valoare de 10.144.881,66 lei – aferenta lucrarilor din cadrul urmatoarelor obiective:

-„Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", Judeţul Prahova;
-"Centru multifuncţional cultural-educaţional Boldeşti-Scăeni" (fost Club Boldeşti).
Faţă de cele menţionate mai sus, avizăm favorabil adoptarea unei Hotărâri a Consiliului Local privind aprobarea contractării unui împrumut în valoare de 2.000.000 lei, în conformitate cu prevederile art.1 din Ordonanța de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului.

